การพูดถึงตัวเองในอนาคต การพูดถึงตัวเองในปัจจุบัน การปิดผนึกและจัดเก็บจดหมาย
บางทีคุณอาจจะอยากเลิกทะเลาะกับพี่น้องหรือหยุดกัดเล็บ บางทีคุณอาจจะอยากไปโบสถ์ทุกสัปดาห์หรือทำคะแนนให้ดีขึ้น คุณอาจจะอยากเริ่มเป็นอาสาสมัครในชุมชนหรือเข้าร่วมกีฬาหรือชมรม เขียนเป้าหมายเหล่านี้ในจดหมายของคุณเพื่อดูว่าคุณได้ประสบความสำเร็จหรือไม่ในอนาคต ดูว่าคำแนะนำใดที่คุณอยากมอบให้กับตัวเองในอนาคต คำแนะนำของคุณอาจจะเรียบง่ายหรือซับซ้อน เช่น “เป็นคนดีกับแม่” “ลงทุนในตลาดหุ้น” “ไปโบสถ์ทุกสัปดาห์” “อย่ากังวลมากไป ทุกอย่างจะโอเค” “ตั้งใจเรียน” หรือ “ประหยัดเงินเพื่อซื้อรถดีๆ” ดูสิ่งที่คุณต้องดิ้นรนในปัจจุบันเพื่อช่วยให้คุณนึกถึงคำแนะนำสำหรับตัวเองในอนาคต คำถามเหล่านี้ควรทำให้ตัวคุณในปัจจุบันไตร่ตรองสิ่งที่คุณจะต้องทำเพื่อเป็นคนที่คุณต้องการในขณะที่ทำให้ตัวคุณในอนาคตไตร่ตรองสิ่งที่คุณได้ทำเพื่อไปถึงจุดที่คุณอยู่ คุณสามารถถามตัวเอง:  คุณสนุกกับงานของคุณหรือไม่? คุณทำอะไรเพื่อผ่อนคลายตัวเอง? ใครคือคนที่สำคัญที่สุดในชีวิตของคุณ? ความสัมพันธ์ของคุณกับพ่อแม่เป็นอย่างไร? พวกเขาปฏิบัติต่อคุณอย่างไรและคุณปฏิบัติต่อพวกเขาอย่างไร? ถ้าคุณสามารถเปลี่ยนแปลงสิ่งหนึ่งเกี่ยวกับชีวิตของคุณ มันจะเป็นอะไร? ก่อนที่จะทำอะไร คุณต้องตัดสินใจว่าคุณอยากมีอายุเท่าไหร่เมื่อคุณอ่านจดหมายฉบับนี้ คุณอาจจะอยากอ่านจดหมายเมื่อคุณอายุ 18 25 หรือ 30 ปี การเลือกอายุจะช่วยระบุเป้าหมายที่คุณอยากบรรลุในช่วงเวลานั้นของชีวิต  คุณอาจจะเลือกอายุที่พาคุณไปอยู่ในสถานการณ์ที่แตกต่างจากปัจจุบัน ถ้าคุณเขียนจดหมายในฐานะของนักเรียนชั้นมัธยมศึกษาตอนปลายและคุณอ่านจดหมายเมื่อคุณอยู่ชั้นมหาวิทยาลัยคุณจะสามารถเห็นว่าชีวิตของคุณเปลี่ยนแปลงไปอย่างไรและคุณได้บรรลุเป้าหมายหรือไม่ คุณกำลังเขียนจดหมายหาตัวเอง เพราะฉะนั้นคุณไม่จำเป็นต้องเขียนอย่างเป็นทางการ เขียนเหมือนว่าคุณกำลังคุยกับเพื่อนสนิท  เมื่อพูดถึงตัวเองในปัจจุบันในจดหมายนี้ก็ให้ใช้ประโยคที่ขึ้นต้นด้วย “ฉัน” เมื่อพูดถึงตัวเองในอนาคตก็ให้ใช้ประโยคที่ขึ้นต้นด้วย “เธอ” จดหมายของคุณควรเริ่มด้วยการกล่าวถึงตัวเองในปัจจุบัน ลองพูดถึงความสำเร็จเมื่อไม่นานมานี้ เช่น เกรดเฉลี่ย 4.0 และความสนใจในปัจจุบัน รวมถึงกิจกรรมนอกเหนือจากการเรียน สิ่งนี้จะช่วยให้คุณเห็นว่าชีวิตของคุณเปลี่ยนแปลงไปขนาดไหนตั้งแต่คุณเขียนจดหมายฉบับนี้ นึกถึงความกลัวที่คุณมี เช่น การพูดต่อหน้าคนจำนวนมาก การย้ายออกหลังชั้นมัธยมศึกษาตอนปลาย หรือการที่ไม่สามารถเข้าศึกษาต่อที่มหาวิทยาลัยที่คุณต้องการได้ คุณจะสามารถเห็นว่าคุณได้เอาชนะความกลัวเหล่านี้หรือไม่ในอนาคต การนึกถึงสิ่งเหล่านั้นในตอนนี้อาจจะช่วยให้คุณตระหนักว่ามันอาจจะไม่ได้แย่เสมอไปหรือช่วยให้คุณหาวิธีเพื่อรับมือหรือมีแผนการสำรอง ถามตัวเองว่าอะไรที่เป็นสิ่งนำทางตัวคุณในปัจจุบัน ระบบความเชื่อ (ไม่ว่าจะเป็นศาสนาหรือลัทธิ) และกฎเกณฑ์ส่วนตัวทางจริยธรรมมีบทบาทสำคัญต่อการกระทำของคุณ การทำให้ตัวเองตระหนักถึงคุณค่าเหล่านี้จะช่วยให้คุณหล่อหลอมแนวคิดของคนที่คุณอยากจะเป็นในอนาคต  ใส่รายละเอียด เช่น นิกายที่คุณนับถือ ถ้ามี คุณค่าต่างๆ เช่น การยอมรับศรัทธาของทุกคนหรือการไม่มีศรัทธา ระบุคุณธรรมที่คุณปฎิบัติตาม เช่น การเป็นคนที่ปราณีหรือช่วยเหลือผู้อื่นเสมอ เลือกทักษะและความสามารถ 2-3 ข้อที่คุณสามารถระบุได้อย่างชัดเจนในชีวิตปัจจุบัน เช่น การชนะการแข่งขันเทนนิส การเป็นคนนำวงโยธวาทิต หรือการจัดงานโรงเรียน คุณอาจจะเป็นนักเขียนที่ดีหรือเป็นผู้คำนวณคณิตศาสตร์ได้ยอดเยี่ยม การนึกถึงว่าคุณทำอะไรได้ดีสามารถช่วยให้คุณตัดสินใจว่าคุณอยากประสบความสำเร็จในด้านใดในอนาคต เขียนเกี่ยวกับสิ่งที่สำคัญกับคุณในตอนนี้ เช่น การเล่นในทีมฟุตบอลของโรงเรียนหรือการเข้ามหาวิทยาลัยที่ดีได้ คุณควรนึกถึงสิ่งที่คุณหวังว่าจะบรรลุในอนาคต เช่น การไปเที่ยวยุโรป การตีพิมพ์บทความในนิตยสาร หรือแสดงคอนเสิร์ต อย่าอยากอ่านจดหมายก่อนถึงเวลา ปิดผนึกไว้ในซองหรือใช้เทปปิด สิ่งนี้จะช่วยรักษาจดหมายโดยเฉพาะอย่างยิ่งถ้าคุณไม่ได้วางแผนที่จะอ่านจดหมายในอีก 10-20 ปีข้างหน้า ถ้าจดหมายของคุณเป็นแบบดิจิทัลก็ให้เก็บไว้หรือย้ายไปยังโฟลเดอร์ที่คุณสามารถหาเจอเมื่อถึงเวลาที่ต้องอ่านจดหมาย ถ้าคุณเลือกที่จะเขียนหรือพิมพ์จดหมาย คุณต้องเก็บไว้ในที่ที่เข้าถึงง่ายและปลอดภัยจากองค์ประกอบต่างๆ ถ้าจดหมายสังเกตเห็นได้ยากในชีวิตประจำวัน คุณจะต้องเขียนโน้ตที่สังเกคเห็นได้ง่ายด้วยตัวเอง มิฉะนั้นคุณอาจจะลืมจดหมายเมื่อถึงเวลาอ่าน คุณสามารถเก็บจดหมายไว้ในกล่องความจำหรือแม้แต่ในแคปซูลเวลา ถ้าคุณเขียนไดอารี่ก็ให้ลองเขียนจดหมายในสมุดไดอารี่โดยตรงและทำเครื่องหมายระบุหน้าหรือเขียนจดหมายแยกต่างหากและซ่อนไว้ในระหว่างหน้าของไดอารี่ ค้นหาและใช้โปรแกรม เว็บไซต์ หรือแอปพลิเคชันที่จะช่วยให้คุณส่งอีเมล/ข้อความถึงตัวเองในอนาคต อย่างไรก็ตาม วิธีนี้ได้ผลดีกว่าสำหรับจดหมายระยะสั้นมากกว่าระยะยาวเพราะคุณไม่อาจจะมั่นใจได้ว่าเว็บไซต์หรือแอปพลิเคชันนี้จะยังคงอยู่ในอีกประมาณ 20 ปีข้างหน้า คุณสามารถลองใช้ปฏิทินดิจิทัล (เช่น Google Calendars) ซอฟต์แวร์จดบันทึก (เช่น Evernote) หรือเว็บไซต์เขียนจดหมาย (เช่น FutureMe)
เขียนสิ่งที่คุณอยากเลิกทำ ทำต่อ และเริ่มทำ. ให้คำแนะนำกับตัวเอง. ถามคำถามตัวเอง. เลือกอายุ. เขียนแบบเป็นกันเอง. สรุปเกี่ยวกับตัวเองในปัจจุบัน. เขียนความกลัวของคุณ. ระบุคุณค่าและความเชื่อที่สำคัญ. ระบุทักษะและความสามารถของคุณ. ระบุเป้าหมายและความหวัง. ปิดผนึกจดหมาย. เก็บจดหมายไว้ในที่ที่ปลอดภัย. ใช้เทคโนโลยีเพื่อส่งจดหมาย.
https://www.wikihow.com/Write-a-Letter-to-Your-Future-Self https://www.wikihow.com/Write-a-Letter-to-Your-Future-Self https://www.wikihow.com/Write-a-Letter-to-Your-Future-Self
Addressing Your Future Self Talking About Who You Are Now Sealing and Storing the Letter